b'\n_START_ARTICLE_\nMokslin\xc4\x97s informacijos institutas\n_START_PARAGRAPH_\nMokslin\xc4\x97s informacijos institutas, MII (angl. Institute for Scientific Information, sntr. ISI) yra privati \xc4\xafstaiga, teikiant mokamas paslaugas, susijusias su citavimo indeksais, mokslini\xc5\xb3 publikacij\xc5\xb3 vertinimais bei tokios informacijos paie\xc5\xa1ka. Paslaugos teikiamos da\xc5\xbeniausiai mokslininkams, bibliotekoms, leidykloms._NEWLINE_Institutas buvo \xc4\xafsteigtas 1960 m. Filadelfijoje, JAV._NEWLINE_1992 Thomson Scientific tapo instituto savininku._NEWLINE_MII administruoja duomen\xc5\xb3 baz\xc4\x99, kurioje fiksuojami straipsniai i\xc5\xa1 t\xc5\xabkstan\xc4\x8di\xc5\xb3 mokslini\xc5\xb3 \xc5\xbeurnal\xc5\xb3 kartu su cituojama literat\xc5\xabra. \xc4\xaetrauktiems \xc4\xaf duomen\xc5\xb3 bank\xc4\x85 \xc5\xbeurnalams taikomi grie\xc5\xbeti reikalavimai._NEWLINE_Vis\xc5\xb3 \xc5\xbeurnal\xc5\xb3 s\xc4\x85ra\xc5\xa1as (Masterlist) yra vie\xc5\xa1ai prieinamas \xe2\x80\x93 jame ie\xc5\xa1koti informacijos galima pagal koki\xc4\x85 nors srit\xc4\xaf._NEWLINE_Pa\xc5\xbeym\xc4\x97tina, kad MII (sudaromas, pvz., ISI) s\xc4\x85ra\xc5\xa1as, nors ir yra pla\xc4\x8diausiai \xc5\xbeinomo citavimo s\xc4\x85ra\xc5\xa1as, ta\xc4\x8diau n\xc4\x97ra vienintelis, pagal kur\xc4\xaf galima b\xc5\xabt\xc5\xb3 spr\xc4\x99sti apie mokslo publikacij\xc5\xb3 lyg\xc4\xaf.\n_START_SECTION_\nMII ir Lietuva\n_START_PARAGRAPH_\nLietuvoje MII laikomas vienu pagrindini\xc5\xb3 kriterij\xc5\xb3, vertinant \xc5\xa1alies mokslinink\xc5\xb3 ir \xc4\xafstaig\xc5\xb3 veikl\xc4\x85, jos lyg\xc4\xaf. Priklausomai nuo u\xc5\xbeimam\xc5\xb3 pareig\xc5\xb3 yra nustatyti reikalavimai per tam tikr\xc4\x85 laik\xc4\x85 publikuoti tam tikr\xc4\x85 skai\xc4\x8di\xc5\xb3 straipsni\xc5\xb3 mokslo \xc5\xbeurnaluose, \xc4\xaftrauktuose \xc4\xaf MII s\xc4\x85ra\xc5\xa1\xc4\x85._NEWLINE_Anks\xc4\x8diau netgi \xc4\xafstaigos ar projekt\xc5\xb3 finansavimas gal\xc4\x97jo priklausyti nuo toki\xc5\xb3 MII straipsni\xc5\xb3 skai\xc4\x8diaus. Nuo 2006 m. humanitarini\xc5\xb3 ir socialini\xc5\xb3 moksl\xc5\xb3 mokslinink\xc5\xb3 veiklos rezultatams vertinti netaikomas MII._NEWLINE_I\xc5\xa1 Lietuvoje leid\xc5\xbeiam\xc5\xb3 mokslini\xc5\xb3 leidini\xc5\xb3 jau 2004 m. \xc4\xaf MII s\xc4\x85ra\xc5\xa1\xc4\x85 pateko \xc5\xbeurnalas Baltic Astronomy.'